CELEX: 32005D0499
Language: el
Date: 2005-07-12 00:00:00
Title: 2005/499/EK: Απόφαση της Επιτροπής, της 12ης Ιουλίου 2005, για καθορισμό ειδικών όρων εισαγωγής αλιευτικών προϊόντων από τις Μπαχάμες [κοινοποιηθείσα υπό τον αριθμό Ε(2005) 2518]   (Κείμενο που παρουσιάζει ενδιαφέρον για τον ΕΟΧ)

14.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 183/99
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 12ης Ιουλίου 2005
   για καθορισμό ειδικών όρων εισαγωγής αλιευτικών προϊόντων από τις Μπαχάμες
   [κοινοποιηθείσα υπό τον αριθμό Ε(2005) 2518]
   (Κείμενο που παρουσιάζει ενδιαφέρον για τον ΕΟΧ)
   (2005/499/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/493/ΕΟΚ του Συμβουλίου, της 22ας Ιουλίου 1991, για τον καθορισμό των υγειονομικών κανόνων που διέπουν την παραγωγή και τη διάθεση στην αγορά αλιευτικών προϊόντων (1), και ιδίως το άρθρο 11 παράγραφος 1,
   Εκτιμώντας τα ακόλουθα:
   
               (1)
            
            
               H Επιτροπή πραγματοποίησε επιθεώρηση στις Μπαχάμες για να ελέγξει τις συνθήκες παραγωγής, αποθήκευσης και αποστολής των αλιευτικών προϊόντων στην Κοινότητα.
            
         
               (2)
            
            
               Οι απαιτήσεις που προβλέπονται στη νομοθεσία που εφαρμόζεται στις Μπαχάμες για την υγειονομική επιθεώρηση και εποπτεία αλιευτικών προϊόντων μπορούν να θεωρηθούν ισοδύναμες με εκείνες της οδηγίας 91/493/ΕΟΚ.
            
         
               (3)
            
            
               Συγκεκριμένα, η «Department of fisheries (DF)» (Διεύθυνση Αλιείας), είναι σε θέση να ελέγχει αποτελεσματικά την εφαρμογή των ισχυόντων κανόνων.
            
         
               (4)
            
            
               Η DF παρέσχε επίσημες διαβεβαιώσεις σχετικά με την τήρηση των προδιαγραφών για τους υγειονομικούς ελέγχους και την εποπτεία των αλιευτικών προϊόντων που προβλέπονται στο κεφάλαιο V του παραρτήματος της οδηγίας 91/493/ΕΟΚ καθώς και με την τήρηση υγειονομικών απαιτήσεων ισοδύναμων προς εκείνες που ορίζονται στην εν λόγω οδηγία.
            
         
               (5)
            
            
               Είναι σκόπιμο να θεσπιστούν λεπτομερείς διατάξεις σχετικά με τα αλιευτικά προϊόντα που εισάγονται στην Κοινότητα από τις Μπαχάμες σύμφωνα με την οδηγία 91/493/ΕΟΚ.
            
         
               (6)
            
            
               Είναι επίσης αναγκαίο να καταρτιστεί κατάλογος των εγκεκριμένων εγκαταστάσεων, πλοίων-εργοστασίων ή ψυκτικών θαλάμων καθώς και κατάλογος των πλοίων-ψυγείων που είναι εξοπλισμένα σύμφωνα με τις απαιτήσεις της οδηγίας 92/48/ΕΟΚ του Συμβουλίου, της 16ης Ιουνίου 1992, για τον καθορισμό των ελάχιστων κανόνων υγιεινής που εφαρμόζονται σε αλιευτικά προϊόντα που λαμβάνονται σε αλιευτικά σκάφη σύμφωνα με το άρθρο 3 παράγραφος 1 στοιχείο α) σημείο i) της οδηγίας 91/493/ΕΟΚ (2). Οι κατάλογοι αυτοί πρέπει να καταρτιστούν βάσει ανακοίνωσης που θα υποβάλει η DF στην Επιτροπή.
            
         
               (7)
            
            
               Κρίνεται σκόπιμο η παρούσα οδηγία να αρχίσει να εφαρμόζεται 45 ημέρες μετά τη δημοσίευσή της ώστε να επιτραπεί η αναγκαία μεταβατική περίοδος.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η «Department of Fisheries (DF)» (Διεύθυνση αλιείας) ορίζεται ως αρχή που είναι αρμόδια στις Μπαχάμες για τον έλεγχο και την πιστοποίηση της συμμόρφωσης των αλιευτικών προϊόντων με τις απαιτήσεις της οδηγίας 91/493/ΕΟΚ.
   Άρθρο 2
   Τα αλιευτικά προϊόντα που εισάγονται στην Κοινότητα από τις Μπαχάμες πρέπει να πληρούν τις απαιτήσεις που καθορίζονται στα άρθρα 3, 4 και 5.
   Άρθρο 3
   1.   Κάθε αποστολή πρέπει να συνοδεύεται από πρωτότυπο υγειονομικό πιστοποιητικό, αριθμημένο, δεόντως συμπληρωμένο, με ημερομηνία και υπογραφή, το οποίο πρέπει να αποτελείται από ένα μόνο φύλλο, σύμφωνα με το υπόδειγμα του παραρτήματος Ι.
   2.   Το υγειονομικό πιστοποιητικό πρέπει να συνταχθεί σε μία τουλάχιστον από τις επίσημες γλώσσες του κράτους μέλους όπου πραγματοποιείται ο έλεγχος.
   3.   Το υγειονομικό πιστοποιητικό πρέπει να φέρει το όνομα, την ιδιότητα και την υπογραφή του εκπροσώπου της DF καθώς και την επίσημη σφραγίδα της σε διαφορετικό χρώμα από τις άλλες ενδείξεις του πιστοποιητικού.
   Άρθρο 4
   Τα αλιευτικά προϊόντα πρέπει να προέρχονται από εγκεκριμένες εγκαταστάσεις, πλοία-εργοστάσια, ψυκτικούς θαλάμους ή καταγεγραμμένα πλοία-ψυγεία που απαριθμούνται στο παράρτημα ΙΙ.
   Άρθρο 5
   Με εξαίρεση την περίπτωση των ασυσκεύαστων κατεψυγμένων αλιευτικών προϊόντων που προορίζονται για την παρασκευή διατηρημένων τροφίμων, όλες οι συσκευασίες πρέπει να φέρουν με ανεξίτηλα στοιχεία τη λέξη «ΜΠΑΧΑΜΕΣ» καθώς και τον αριθμό έγκρισης/καταγραφής της εγκατάστασης, του πλοίου-εργοστασίου, του ψυκτικού θαλάμου ή του πλοίου-ψυγείου προέλευσης.
   Άρθρο 6
   Η παρούσα απόφαση εφαρμόζεται από τις 28 Αυγούστου 2005.
   Άρθρο 7
   H παρούσα απόφαση απευθύνεται στα κράτη μέλη.
   
      Βρυξέλλες, 12 Ιουλίου 2005.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 268 της 24.9.1991, σ. 15· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (2)  ΕΕ L 187 της 7.7.1992, σ. 41.
   
      ΠΑΡΑΡΤΗΜΑ I
      ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ
      για τα προϊόντα αλιείας από τις Μπαχάμες τα οποία προορίζονται για εξαγωγή στην Ευρωπαϊκή Κοινότητα, εκτός των δίθυρων μαλακίων, των εχινόδερμων, των χιτωνοφόρων και των θαλάσσιων γαστεροπόδων υπό οιαδήποτε μορφή
      
         
      
         
   
   
      ΠΑΡΑΡΤΗΜΑ II
      ΚΑΤΑΛΟΓΟΣ ΕΓΚΑΤΑΣΤΑΣΕΩΝ ΚΑΙ ΠΛΟΙΩΝ
      
                  Αριθμός έγκρισης
               
               
                  Ονομασία
               
               
                  Πόλη Περιφέρεια
               
               
                  Καταληκτική ημερομηνία της έγκρισης
               
               
                  Κατηγορία
               
            
                  01
               
               
                  Tropic Seafood Ltd
               
               
                  New Providence
               
               
                   
               
               
                  PP
               
            
                  04
               
               
                  Marsh Harbour Exporters & Importers Ltd
               
               
                  Abaco
               
               
                   
               
               
                  PP
               
            
                  08
               
               
                  Ronald’s Seafood Ltd
               
               
                  Eleuthera
               
               
                   
               
               
                  PP
               
            
                  16
               
               
                  Performance Fisheries Ltd
               
               
                  Long Island
               
               
                   
               
               
                  PP
               
            
                  22
               
               
                  Paradise Fisheries Ltd
               
               
                  New Providence
               
               
                   
               
               
                  PP
               
            
                  29
               
               
                  Seafarmer (David Kreiser)
               
               
                  New Providence
               
               
                   
               
               
                  FV
               
            
                  64
               
               
                  Heritage Seafood Ltd
               
               
                  New Providence
               
               
                   
               
               
                  PP
               
            
                  68
               
               
                  Hurricane Shawn (Hurricane Seafoods)
               
               
                  New Providence
               
               
                   
               
               
                  FV
               
            
                  69
               
               
                  Typhoon Kyle (Hurricane Seafoods)
               
               
                  New Providence
               
               
                   
               
               
                  FV
               
            
                  70
               
               
                  Painful Pleasure (Hurricane Seafoods)
               
               
                  New Providence
               
               
                   
               
               
                  FV
               
            
                  71
               
               
                  Turn Me Loose (Hurricane Seafoods)
               
               
                  New Providence
               
               
                   
               
               
                  FV
               
            
                  90
               
               
                  G & L Seafoods
               
               
                  Grand Bahama
               
               
                   
               
               
                  PP
               
            
                  
                     Επεξήγηση:
                  
                  
                              FV
                           
                           
                              Πλοίο-εργοστάσιο
                           
                        
                              PP
                           
                           
                              Μονάδα μεταποίησης.